Diari Oficial de la Generalitat Valenciana


Sumari del DOGV 4864, del 18-10-2004 (2004/10054)

ORDE de 8 de setembre de 2004, de la Conselleria de Cultura, Educació i Esport, per la qual es modifica parcialment l'Orde de 24 de maig de 1995, de la Conselleria d'Educació i Ciència, per la qual es regula l'obtenció del Certificat de Capacitació o del Diploma de Mestre de Valencià dins dels estudis conduents a l'obtenció de les diferents titulacions universitàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10430


Data del document
:   08-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * personal docent
    * llengua regional
    * títol d'estudis
    * legislació

ORDE de 8 de setembre de 2004, de la Conselleria de Cultura, Educació i Esport, per la qual es modifica parcialment l'Orde de 24 de maig de 1995, de la Conselleria d'Educació i Ciència, per la qual es regula l'obtenció del Certificat de Capacitació o del Diploma de Mestre de Valencià dins dels estudis conduents a l'obtenció de les diferents titulacions universitàries. [2004/10894]
  
L'Orde de 24 de maig de 1995, de la Conselleria d'Educació i Ciència, per la qual es regula l'obtenció del Certificat de Capacitació o del Diploma de Mestre de Valencià dins dels estudis conduents a l'obtenció de les diferents titulacions universitàries (DOGV núm. 2.530, de 15 de juny de 1995) establix els crèdits necessaris per a l'obtenció del Certificat de Capacitació i del Diploma de Mestre de Valencià que els estudiants universitaris de la Comunitat Valenciana han de posseir en concloure els seus estudis, que els faculta per a l'ensenyament del valencià i en valencià en tots els nivells no universitaris.
  
El Consell de la Generalitat va reconéixer mitjançant el Decret 53/2004, de 16 d'abril (DOGV núm. 4.734, de 19 d'abril de 2004), com a universitat privada a la Comunitat Valenciana la Universitat Catòlica de València Sant Vicent Màrtir amb la forma jurídica de fundació canònica autònoma, per transformació de la Fundació Agrupació Edetània.
  
L'Escola Universitaria de Formació del Professorat, de la qual era titular la Fundació Agrupació Edetània, organitzava les ensenyances conduents a l'obtenció del títol de Mestre en les seues diferents especialitats, estudis que ara passaran a estar organitzats per la Facultat de Ciències de l'Educació de la universitat mencionada.
  
Per tot açò, fent ús de les atribucions que m'han sigut conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
Es modifica l'article primer de l'Orde de 24 de maig de 1995, de la Conselleria d'Educació i Ciència, per la qual es regula l'obtenció del Certificat de Capacitació o del Diploma de Mestre de Valencià dins dels estudis conduents a l'obtenció de les diferents titulacions universitàries, que passarà a tindre la redacció següent:
  
«La Conselleria de Cultura, Educació i Esport expedirà el Certificat de Capacitació i el Diploma de Mestre de Valencià a aquells titulats que acrediten, amb el corresponent certificat acadèmic universitari de la Universitat d'Alacant, la Universitat Jaume I de Castelló, la Universitat de València o de la Universitat Catòlica de València Sant Vicent Màrtir, haver aprovat un determinat nombre de crèdits, que s'especifica en els apartats segon i tercer de la present orde, i tindre un domini suficient, oral i escrit, de valencià.»
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 8 de setembre de 2004
  
El conseller de Cultura, Educació i Esport,